1993R3199 — FI — 22.12.2004 — 003.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:









▼B

KOMISSION ASETUS (EY) N:o 3199/93,

annettu 22 päivänä marraskuuta 1993,

alkoholin täydellistä denaturointia koskevien menetelmien molemminpuolisesta tunnustamisesta valmisteverottomuutta varten







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon alkoholin ja alkoholijuomien valmisteverojen rakenteiden yhdenmukaistamisesta 19 päivänä lokakuuta 1992 annetun neuvoston direktiivin 92/83/ETY ( 1 ) ja erityisesti sen 27 artiklan 4 kohdan, ottaa huomioon valmisteveron alaisia tuotteita koskevasta yleisestä järjestelmästä sekä näiden tuotteiden hallussapidosta, liikkumisesta ja valvonnasta 25 päivänä helmikuuta 1992 annetun neuvoston direktiivin 92/12/ETY ( 2 ), sellaisena kuin se on muutettuna direktiivillä 92/108/ETY ( 3 ), ja erityisesti sen 24 artiklan, ottaa huomioon valmisteverokomitean lausunnon, sekä katsoo, että sekä katsoo, että direktiivin 92/83/ETY 27 artiklan 1 kohdan a alakohdan nojalla jäsenvaltiot ovat velvollisia vapauttamaan valmisteverosta minkä tahansa jäsenvaltion määräyksen mukaisesti kokonaan denaturoidun alkoholin, jos tällainen vaatimus on asianmukaisesti annettu tiedoksi ja hyväksytty kyseisen artiklan 3 ja 4 kohtien mukaisesti, tiedoksi annettuja määräyksiä on vastustettu, ja tämän johdosta kyseisen artiklan 4 kohdan nojalla on tehtävä päätös direktiivin 92/12/ETY 24 artiklassa säädetyn menettelyn mukaisesti, ON ANTANUT TÄMÄN ASETUKSEN:







1 artikla

Direktiivin 92/83/ETY 27 artiklan 1 kohdan a alakohdan mukaisesti alkoholin täydelliseen denaturointiin jäsenvaltioissa käytetyt denaturoimisaineet luetellaan tämän asetuksen liitteessä.

2 artikla

Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE

Belgia

Viisi litraa metyleeniä 100 litraa etyylialkoholia kohden alkoholipitoisuudesta riippumatta, sekä riittävästi väriainetta hyvin tunnistettavan sinisen tai purppuran (violetti) sävyn tuottamiseksi.

’Metyleenillä’ tarkoitetaan:

— puhdasta metyleeniä, toisin sanoen puusta kuivatislaamalla valmistettua, vähintään 10 painoprosenttia asetonia sisältävää raakaa metyylialkoholia,

— metyleenin ja metanolin seosta, joka sisältää vähintään 60 painoprosenttia puhdasta metyleeniä ja 10 painoprosenttia asetonia,

— metanolin, asetonin ja pyrogeenisten epäpuhtauksien seosta, jossa on vahva pistävä haju, ja joka sisältää vähintään 10 painoprosenttia asetonia.

Tanska

Hehtolitraa puhdasta alkoholia kohden:

— 2 litraa metyylietyyliketonia ja

— 3 litraa metyyli-isobutyyliketonia.

Saksa

Hehtolitraa puhdasta alkoholia kohden:

1) 0,75 litraa metyylietyyliketonia, joka koostuu — 95-96 painoprosentista metyylietyyliketonia, — 2,5-3 painoprosentista metyyli-isopropyyliketonia — 1,5-2 painoprosentista etyyli-isoamyyliketonia (5-metyyli-3-heptanoni) sekä 0,25 litrasta pyridiiniemästä.

2) Yksi litra metyylietyyliketonia, joka koostuu — 95-96 painoprosentista metyylietyyliketonia, — 2,5-3 painoprosentista metyyli-isopropyyliketonia — 1,5-2 painoprosentista etyyli-isoamyyliketonia (5-metyyli-3-heptanoni), sekä yhdestä grammasta denatoniumbentsoaattia.

Kreikka

Viisi litraa metyylialkoholia hehtolitraa epäpuhdasta etyylialkoholia kohden, sekä lisäksi:

— 0,5 % lamppuöljyä

— 4 ppm metyleenisinistä

— 1 % tärpättiä

Espanja

Hehtolitraa puhdasta alkoholia kohden:

— 1 gramma denatoniumbentsoaattia

— 2 litraa metyylietyyliketonia (butanoni) — ja

— 0,2 grammaa metyleenisinistä (CI Basic Blue 52015).

Ranska

Yhteen hehtolitraan 90 tilavuusprosenttista etyylialkoholia lisätään:

— 3,5 litraa metyleeniä — ja

— 1 litra isopropyylialkoholia.

”Regie type” -metyleeni

Määritelmä:

Talous- ja valtiovarainministeriön laboratoriopalvelun lausunnon jälkeen 7 päivänä toukokuuta 1955 annetun ministeriön päätöksen mukaisesti ”regie type” -metyleenin on täytettävä seuraavat edellytykset:

— sen on oltava 20 °C:n lämpötilassa 90 tilavuusprosenttista, 0,5 prosentin sallitulla poikkeamalla,

— sen on sisällettävä vähintään 6 prosenttia pyrogeenisiä epäpuhtauksia (lukuun ottamatta tuotteita, jotka voidaan saippuoida soodalla ja ilmaista metyyliasetaattina),

— sen on sisällettävä ketoneja ja vettä metyylialkoholin 100:an nostamiseksi,

— sitä saadaan ainoastaan hiiltämällä puuta veroviranomaisten valvonnassa.

Pyrogeeniset epäpuhtaudet muodostavat varsinaisen denaturoimisaineen. Ne antavat seokselle epämiellyttävän maun, mikä tekee alkoholista nautittavaksi kelpaamattoman.

Kemiallisten ominaisuuksiensa vuoksi asetoni helpottaa denaturoimisaineen eristämistä alkoholista laboratorio-olosuhteissa.

Lopuksi metyylialkoholi on merkkinä denaturoitumisesta. Sen kiehumispiste on lähes sama kuin etyylialkoholin. Siksi se voidaan erottaa vain erikoistekniikoita ja -laitteita käyttämällä.

Periaatteessa etyylialkoholin tietyn prosenttimäärän ylittävä esiintyminen, joka vaihtelee eri etyylialkoholityyppien mukaan, osoittaa, onko analysoitu alkoholi aikaisemmin denaturoitu yleismenetelmää käyttäen.

Irlanti

Mineralisoidut metyloidut alkoholit:

— 9,5 % raakaa metanolia

— 0,5 % raakaa pyridiiniä

— 0,025 unssia metyyliviolettiväriä (100 gallonaa puhdasta etyylialkoholia kohti)

— 0,375 % maaöljyä.

Huom.: Raaka metanoli ja raaka pyridiini voidaan korvata 10 prosentilla metyylialkoholia.

▼M3

Italia

Denaturoitavan etyylialkoholin etyylialkoholipitoisuuden on oltava vähintään 83 tilavuusprosenttia ja sen vahvuuden on EY:ssä hyväksytyllä alkometrillä mitattuna oltava vähintään 90 tilavuusprosenttia. Hehtolitraan vedetöntä alkoholia lisätään:

a) 125 grammaa tiofeeniä

b) 0,8 grammaa denatoniumbentsoaattia;

c) 3 grammaa väriainetta CI Reactive Red 24, 25-prosenttinen vesiliuos w/w;

d) 2 litraa metyylietyyliketonia.

Jotta kaikkien ainesosien täydellinen liukenevuus varmistetaan, denaturoimissekoitus on valmistettava etyylialkoholissa, jonka EY:ssä hyväksytyllä alkometrillä mitattu alkoholipitoisuus on alle 96 tilavuusprosenttia.

Denaturointi tehdään a, b ja d alakohdassa luetelluilla ainesosilla. Tiofeeni ja denatoniumbentsoaatti muuttavat tuotteen aistinvaraisia ominaisuuksia, minkä vuoksi sen nauttiminen on mahdotonta, kun taas metyylietyyliketonia, jonka kiehumispiste (79,6 °C) on melkein sama kuin etyylialkoholilla (78,9 °C), on vaikea poistaa muutoin kuin ei-taloudellisilla tekniikoilla. Tämän ansiosta rahoitusviranomaisten on helpompi tehdä mahdollista väärinkäyttöä koskevat tarkastukset.

CI Reactive Red 24:n tarkoituksena on antaa tuotteelle sen ominainen punainen väri, josta tuote voidaan tunnistaa välittömästi.

▼B

Luxemburg

Viisi litraa metyleeniä hehtolitraa etyylialkoholia kohden alkoholipitoisuudesta riippumatta, sekä riittävästi väriainetta hyvin tunnistettavan sinisen tai purppuran (violetti) sävyn tuottamiseksi.

’Metyleenillä’ tarkoitetaan:

— puhdasta metyleeniä, toisin sanoen puusta kuivatislaamalla valmistettua, vähintään 10 painoprosenttia asetonia sisältävää raakaa metyylialkoholia,

— metyleenin ja metanolin sekoitetta, joka sisältää vähintään 60 painoprosenttia puhdasta metyleeniä ja 10 painoprosenttia asetonia,

— metanolin, asetonin ja pyrogeenisten epäpuhtauksien sekoitetta, jossa on vahva pistävä haju ja joka sisältää vähintään 10 painoprosenttia asetonia.

Alankomaat

Hehtolitraa kohden etyylialkoholia:

Viisi litraa seuraavista aineista koostuvaa sekoitetta:

— 60 tilavuusprosenttia metanolia,

— 11 tilavuusprosenttia sikunaöljyä (alkoholitislauksen sivutuotteista koostuva tiiviste),

— 20 tilavuusprosenttia asetonia,

— 8 tilavuusprosenttia vettä,

— 0,5 tilavuusprosenttia butanolia,

— 0,5 tilavuusprosenttia formaliinia (vesiliuos, jossa on 37 painoprosenttia formaldehydia),

yhdessä väriaineen kanssa, jonka määrä ja ainesosat ovat veroviranomaisten kemistien vahvistamien edellytysten mukaiset.

▼M1

Itävalta:

1. hehtolitraan etyylialkoholia: 0,5 kilogrammaa sikunaöljyä (alkoholin tilauksen sivutuote), 0,05 kilogrammaa CN-nimikkeeseen 2710 kuuluvaa kaasuöljyä ja 1 kilogramma metyylietyyliketonia tai

2. hehtolitraan etyylialkoholia, joka on maataloustuotteista valmistetun alkoholiin tislauksen sivutuotteena syntynyttä tislausjätettä 1 kilogramma sikunaöljyä (alkoholin tilauksen sivutuote), 0,01 kilogrammaa CN-nimikkeeseen 2710 kuuluvaa kaasuöljyä ja 0,2 kilogrammaa metyylietyyliketonia.

Portugali:

Alkoholipitoisuudeltaan vähintään 90 ja enintään 96 painoprosenttista epäpuhdasta etyylialkoholia, johon lisätään hehtolitraa kohden

— 2 litraa tärpätti- tai maaöljyesanssia — ja

— 2 grammaa malakiittivihreää tai metyleenisinistä.

Epäpuhtaalla etyylialkoholilla tarkoitetaan alkoholia, joka sisältää vähintään 5 litraa metanolia tai korkeampia alkoholeja hehtolitraa kohden.

Suomi:

Hehtolitraan etyylialkoholia:

1. 2 litraa metyylietyyliketonia ja 3 litraa metyyli-isobutyyliketonia

2. 2 litraa asetonia ja 3 litraa metyyli-isobutyyliketonia

3. 3 litraa asetonia ja 2 grammaa denatoniumbentsoaattia

Ruotsi:

Hehtolitraan etyylialkoholia:

1. 2 litraa metyylietyyliketonia ja 3 litraa metyyli-isobutyyliketonia.

▼B

Yhdistynyt kuningaskunta

Emäs:

— 90 tilavuusprosenttia etanolia,

— 9,5 tilavuusprosenttia raakaa metanolia ( 4 ) ja

— 0,5 tilavuusprosenttia raakaa pyridiiniä.

Jokaista 1 000 litraa kohden on lisättävä:

— 3,75 litraa maaöljyä ja

— 1,5 ppm metyyliviolettia.